ԺԹ. դարուն հայ երիտասարդներ Ֆրանսա կու գան ուսանելու, իսկ ֆրանսացի կղերականներ դպրոցներ եւ բարեգործական հաստատութիւններ կը բանան՝ ի նպաստ Օսմանեան, Պարսկական եւ Ռուսական կայսրութիւններուն մէջ բնակող հայերուն։ Այդ ֆրանսացիներն էին որ՝ իրենց հիւպատոսներուն հետ՝ տեղեկութիւն կը հայթայթէին Համիտեան ջարդերուն եւ 1915‐ի ցեղասպանութեան մասին։ 1920‐ին՝ Փարիզի մօտակայ Սեւր քաղաքին մէջ կը կնքուի դաշնագիր մը, որ վերջ կու տայ Օսմանեան կայսրութեան, եւ պետութիւն մը կը խոստանայ հայոց. բայց Միացեալ Նահանգները չեն վաւերացներ։ Անկէ ետք հայեր կը հաստատուին Ֆրանսա, կը բարգաւաճին, եւ 2001‐ին հայոց ցեղասպանութիւնը օրէնքով կ'ընդունուի։